Illyustrativ foto Jizzax viloyatining Zomin tumanida 20 iyul kuni “Qayirma” mahallasida yashovchi E.T. boshqaruvidagi “Neksiya” rusumli avtomashinani “Dashtobod-Zomin-Baxmal-G‘allaorol” avtomobil yo‘lining 62-km.da haydab ketayotib, boshqaruvni eplay olmay qarama-qarshi tomondan harakatlanib kelayotgan fuqaro M.M. boshqaruvidagi “Neksiya” rusumli avtomashinasi bilan to‘qnashuv sodir etgan. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qilmoqda. Natijada E.T. boshqaruvidagi “Neksiya” avtomashinasi yo‘lovchisi, uning birga yashagan otasi M.R. va M.M. boshqaruvidagi “Neksiya” avtomashinasi yo‘lovchisi, Jizzax shahrida yashagan S.M. tan jarohati olib, voqea joyida halok bo‘lganlar.